Борис Младенов-Young
Гримирана, тупирана…

chitanka.info

Гримирана, тупирана,

с бижута до пети

и с рокля деколтирана

на изпит се яви.

В туй бойно снаряжение

посегна за билет,

но в първото сражение

изтегли лош късмет.

Тогава с репетирана

трогателна сълза

атаката планирана

проведе ловко тя.

Крака полуразголи

и вирнала гърди

доцента млад помоли,

да й напише… три!

Със своята депресия

тя тъй го впечатли,

че среща в нова сесия

той й определи.

София — 1986 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.